கேள்வி: பெரிய நம்பி என்பது என்ன?
பதில்: ஆளவந்தார் முதன்மை சீடர்களுள் ஒருவராய், அவருக்கு அடுத்தபடியாக விசிஷ்டாத்வைதம் சமயத்தின் ஆச்சாரியானாக மடத்தை அலங்கரித்தவர் பெரியநம்பிகள் ஆவார். இவர் மார்கழி மாதம் கேட்டை நட்சத்திரத்தில் திருவரங்கத்தில் மகாபூரணர் எனும் இயற்பெயரில் பிறந்தார். இராமானுசர் ஐந்து ஆச்சாரியர்களில் ஒருவரும் இவரே. ஆளவந்தாரின் சீடர்களில் ஒருவரான மாறனேறி நம்பி, தன்னுடைய ஆசிரியருக்கு இருந்த ராஜபிளவை நோயை தனக்கு வாங்கிக் கொண்டார்.ஆன்மிகம் இதழ் 1-15 ஜூலை 2016 பக்கம் 86 அதனால் இறுதிகாலத்தில் யாருமற்ற குடிசையில் மடிந்தார். அவர் தாழ்ந்த குலத்தவர் என்பதால் யாரும் இறுதிக்கடன்களை செய்ய முடியவில்லை. பெரிய நம்பி முன்வந்து மாறநேரி நம்பிக்கு இறுதிக் கடன்களை வைணவ முறைப்படி செய்தார். இதற்காக திருவரங்க வைணவர்கள் அவரை சாதியிலிருந்து தள்ளி வைத்தனர். இதனால் திருவரங்க உற்சவரான நம்பெருமாளிடம் பெரிய நம்பியின் மகள் அத்துழாய் முறையிட்டாள்.ஆன்மிகம் இதழ் 1-15 ஜூலை 2016 பக்கம் 87 நம்பெருமாள் பெரிய நம்பியின் மீது தவறில்லை எனக்கூறியமையால் அங்கிருந்த வைணவர்கள் அதனை ஏற்றனர்.
கேள்வி: பெரிய நம்பி - சீடர்கள் பற்றி விளக்கவும்.
பதில்: * எம்பெருமானார் இராமானுசர் * திருக்கச்சி நம்பிகள் * மலைகுனிய நின்றார் * ஆரியருள் ஸ்ரீ சடகோபதாசர் * அணியரங்கத்தமுதனார் பிள்ளை * திருவாய்க்குலமுடையார் பட்டர்
கேள்வி: பெரிய நம்பி - தனியன் பற்றி விளக்கவும்.
பதில்: வைணவத்திற்காகவும் , இராமானுசருக்காகவும் தன் கண்களையும் உயிரையும் இழந்த பெரிய நம்பிகள் தன்னுடைய நூற்றைந்தாவது அகவையில் ஜோதிஷ்குடி எனப்படும் காளையார்கோயிலில் தன் ஆச்சாரியன் திருவடி (உயிர்நீத்தல் என்பதின் வைணவச்சொல்)அடைந்தார். அவ்வாச்சாரியரின் புகழ்பாடும் வடமொழி தனியன் இதோ: :கமலாபதி கல்யாண குணாம்ருத நிஷேவயா :பூர்ண காமாய ஸததம் பூர்ணாய மஹதே நம: